Jeg er bekymret for, at min svigermor ryger sig ihjel. Lægerne har sagt til hende, at hun skal stoppe, men hun lytter ikke. Hun har prøvet alt, men intet hjælper, og nu lyver hun for min mand og siger, hun er holdt op. Men jeg ved, det ikke er rigtigt, for børnene har fortalt, at hun går udenfor og ryger, når de er der. Hvad skal jeg gøre for at få hende til at forstå, hvor alvorligt det er? Hun har KOL i svær grad, og jeg er ked af det, for hun er et godt menneske og til stor glæde for vores børn. Den senere tid har hun været indlagt flere gange. Har du mon de rigtige ord?